title
stringlengths 22
123
| content
stringlengths 76
2.65k
⌀ |
|---|---|
dil-men-mahak-rahe-hain-kisii-aarzuu-ke-phuul-javed-akhtar-ghazals |
dil meñ mahak rahe haiñ kisī aarzū ke phuul
palkoñ pe khilne vaale haiñ shāyad lahū ke phuul
ab tak hai koī baat mujhe yaad harf harf
ab tak maiñ chun rahā huuñ kisī guftugū ke phuul
kaliyāñ chaTak rahī thiiñ ki āvāz thī koī
ab tak samā.atoñ meñ haiñ ik ḳhush-gulū ke phuul
mere lahū kā rañg hai har nok-e-ḳhār par
sahrā meñ har taraf haiñ mirī justujū ke phuul
dīvāne kal jo log the phūloñ ke ishq meñ
ab un ke dāmanoñ meñ bhare haiñ rafū ke phuul |
suukhii-tahnii-tanhaa-chidiyaa-phiikaa-chaand-javed-akhtar-ghazals |
sūkhī Tahnī tanhā chiḌiyā phīkā chāñd
āñkhoñ ke sahrā meñ ek namī kā chāñd
us māthe ko chūme kitne din biite
jis māthe kī ḳhātir thā ik Tiikā chāñd
pahle tū lagtī thī kitnī begāna
kitnā mub.ham hotā hai pahlī kā chāñd
kam ho kaise in ḳhushiyoñ se terā ġham
lahroñ meñ kab bahtā hai naddī kā chāñd
aao ab ham is ke bhī TukḌe kar leñ
Dhāka rāvalpinDī aur dillī kā chāñd |
ham-ne-dhuunden-bhii-to-dhuunden-hain-sahaare-kaise-javed-akhtar-ghazals |
ham ne DhūñDeñ bhī to DhūñDeñ haiñ sahāre kaise
in sarāboñ pe koī umr guzāre kaise
haath ko haath nahīñ sūjhe vo tārīkī thī
aa ga.e haath meñ kyā jaane sitāre kaise
har taraf shor usī naam kā hai duniyā meñ
koī us ko jo pukāre to pukāre kaise
dil bujhā jitne the armān sabhī ḳhaak hue
raakh meñ phir ye chamakte haiñ sharāre kaise
na to dam letī hai tū aur na havā thamtī hai
zindagī zulf tirī koī sañvāre kaise |
na-khushii-de-to-kuchh-dilaasa-de-javed-akhtar-ghazals |
na ḳhushī de to kuchh dilāsa de
dost jaise ho mujh ko bahlā de
āgahī se milī hai tanhā.ī
aa mirī jaan mujh ko dhoka de
ab to takmīl kī bhī shart nahīñ
zindagī ab to ik tamannā de
ai safar itnā rā.egāñ to na jā
na ho manzil kahīñ to pahuñchā de
tark karnā hai gar ta.alluq to
ḳhud na jā tū kisī se kahlā de |
shukr-hai-khairiyat-se-huun-saahab-javed-akhtar-ghazals |
shukr hai ḳhairiyat se huuñ sāhab
aap se aur kyā kahūñ sāhab
ab samajhne lagā huuñ sūd-o-ziyāñ
ab kahāñ mujh meñ vo junūñ sāhab
zillat-e-zīst yā shikast-e-zamīr
ye sahūñ maiñ ki vo sahūñ sāhab
ham tumheñ yaad karte ro lete
do-ghaḌī miltā jo sukūñ sāhab
shaam bhī Dhal rahī hai ghar bhī hai duur
kitnī der aur maiñ rukūñ sāhab
ab jhukūñgā to TuuT jā.ūñgā
kaise ab aur maiñ jhukūñ sāhab
kuchh rivāyāt kī gavāhī par
kitnā jurmāna maiñ bharūñ sāhab |
mere-dil-men-utar-gayaa-suuraj-javed-akhtar-ghazals |
mere dil meñ utar gayā sūraj
tīrgī meñ nikhar gayā sūraj
dars de kar hameñ ujāle kā
ḳhud añdhere ke ghar gayā sūraj
ham se va.ada thā ik savere kā
haa.e kaisā makr gayā sūraj
chāñdnī aks chāñd ā.īna
ā.īne meñ sañvar gayā sūraj
Dūbte vaqt zard thā utnā
log samjhe ki mar gayā sūraj |
yaqiin-kaa-agar-koii-bhii-silsila-nahiin-rahaa-javed-akhtar-ghazals |
yaqīn kā agar koī bhī silsila nahīñ rahā
to shukr kījiye ki ab koī gilā nahīñ rahā
na hijr hai na vasl hai ab is ko koī kyā kahe
ki phuul shāḳh par to hai magar khilā nahīñ rahā
ḳhazāna tum na paa.e to ġharīb jaise ho ga.e
palak pe ab koī bhī motī jhilmilā nahīñ rahā
badal ga.ī hai zindagī badal ga.e haiñ log bhī
ḳhulūs kā jo thā kabhī vo ab silā nahīñ rahā
jo dushmanī baḳhīl se huī to itnī ḳhair hai
ki zahr us ke paas hai magar pilā nahīñ rahā
lahū meñ jazb ho sakā na ilm to ye haal hai
koī savāl zehn ko jo de jalā nahīñ rahā |
dil-kaa-har-dard-kho-gayaa-jaise-javed-akhtar-ghazals |
dil kā har dard kho gayā jaise
maiñ to patthar kā ho gayā jaise
daaġh baaqī nahīñ ki naqsh kahūñ
koī dīvār dho gayā jaise
jāgtā zehn ġham kī dhuup meñ thā
chhāñv paate hī so gayā jaise
dekhne vaalā thā kal us kā tapāk
phir se vo ġhair ho gayā jaise
kuchh bichhaḌne ke bhī tarīqe haiñ
ḳhair jaane do jo gayā jaise |
hamaare-dil-men-ab-talkhii-nahiin-hai-javed-akhtar-ghazals |
hamāre dil meñ ab talḳhī nahīñ hai
magar vo baat pahle sī nahīñ hai
mujhe māyūs bhī kartī nahīñ hai
yahī aadat tirī achchhī nahīñ hai
bahut se fā.ede haiñ maslahat meñ
magar dil kī to ye marzī nahīñ hai
har ik kī dāstāñ sunte haiñ jaise
kabhī ham ne mohabbat kī nahīñ hai
hai ik darvāze bin dīvār-e-duniyā
mafar ġham se yahāñ koī nahīñ hai |
saarii-hairat-hai-mirii-saarii-adaa-us-kii-hai-javed-akhtar-ghazals |
saarī hairat hai mirī saarī adā us kī hai
be-gunāhī hai mirī aur sazā us kī hai
mere alfāz meñ jo rañg hai vo us kā hai
mere ehsās meñ jo hai vo fazā us kī hai
sher mere haiñ magar in meñ mohabbat us kī
phuul mere haiñ magar bād-e-sabā us kī hai
ik mohabbat kī ye tasvīr hai do rañgoñ meñ
shauq sab merā hai aur saarī hayā us kī hai
ham ne kyā us se mohabbat kī ijāzat lī thī
dil-shikan hī sahī par baat bajā us kī hai
ek mere hī sivā sab ko pukāre hai koī
maiñ ne pahle hī kahā thā ye sadā us kī hai
ḳhuun se sīñchī hai maiñ ne jo zamīñ mar mar ke
vo zamīñ ek sitam-gar ne kahā us kī hai
us ne hī is ko ujāḌā hai ise luuTā hai
ye zamīñ us kī agar hai bhī to kyā us kī hai |
jab-aaiina-koii-dekho-ik-ajnabii-dekho-javed-akhtar-ghazals |
jab ā.īna koī dekho ik ajnabī dekho
kahāñ pe laa.ī hai tum ko ye zindagī dekho
mohabbatoñ meñ kahāñ apne vāste fursat
jise bhī chāhe vo chāhe mirī ḳhushī dekho
jo ho sake to ziyāda hī chāhnā mujh ko
kabhī jo merī mohabbat meñ kuchh kamī dekho
jo duur jaa.e to ġham hai jo paas aa.e to dard
na jaane kyā hai vo kambaḳht aadmī dekho
ujālā to nahīñ kah sakte is ko ham lekin
zarā sī kam to huī hai ye tīrgī dekho |
vo-zamaana-guzar-gayaa-kab-kaa-javed-akhtar-ghazals |
vo zamāna guzar gayā kab kā
thā jo dīvāna mar gayā kab kā
DhūñDhtā thā jo ik na.ī duniyā
luuT ke apne ghar gayā kab kā
vo jo laayā thā ham ko dariyā tak
paar akele utar gayā kab kā
us kā jo haal hai vahī jaane
apnā to zaḳhm bhar gayā kab kā
ḳhvāb-dar-ḳhvāb thā jo shīrāza
ab kahāñ hai bikhar gayā kab kā |
ham-to-bachpan-men-bhii-akele-the-javed-akhtar-ghazals |
ham to bachpan meñ bhī akele the
sirf dil kī galī meñ khele the
ik taraf morche the palkoñ ke
ik taraf āñsuoñ ke rele the
thiiñ sajī hasrateñ dukānoñ par
zindagī ke ajiib mele the
ḳhud-kushī kyā dukhoñ kā hal bantī
maut ke apne sau jhamele the
zehn o dil aaj bhūke marte haiñ
un dinoñ ham ne faaqe jhele the |
misaal-is-kii-kahaan-hai-koii-zamaane-men-javed-akhtar-ghazals |
misāl is kī kahāñ hai koī zamāne meñ
ki saare khone ke ġham paa.e ham ne paane meñ
vo shakl pighlī to har shai meñ Dhal ga.ī jaise
ajiib baat huī hai use bhulāne meñ
jo muntazir na milā vo to ham haiñ sharminda
ki ham ne der lagā dī palaT ke aane meñ
latīf thā vo taḳhayyul se ḳhvāb se nāzuk
gañvā diyā use ham ne hī āzmāne meñ
samajh liyā thā kabhī ik sarāb ko dariyā
par ik sukūn thā ham ko fareb khāne meñ
jhukā daraḳht havā se to āñdhiyoñ ne kahā
ziyāda farq nahīñ jhukne TuuT jaane meñ |
._zikr-meraa-ba-badii-bhii-use-manzuur-nahiin-mirza-ghalib-ghazals | null |
._har-ek-baat-pe-kahte-ho-tum-ki-tuu-kyaa-hai-mirza-ghalib-ghazals | null |
._ye-na-thii-hamaarii-qismat-ki-visaal-e-yaar-hotaa-mirza-ghalib-ghazals | null |
._donon-jahaan-terii-mohabbat-men-haar-ke-faiz-ahmad-faiz-ghazals | null |
._kabhii-kabhii-yaad-men-ubharte-hain-naqsh-e-maazii-mite-mite-se-faiz-ahmad-faiz-ghazals | null |
._aae-kuchh-abr-kuchh-sharaab-aae-faiz-ahmad-faiz-ghazals | null |
._tire-ishq-kii-intihaa-chaahtaa-huun-allama-iqbal-ghazals | null |
._tod-lenge-har-ik-shai-se-rishta-tod-dene-kii-naubat-to-aae-sahir-ludhianvi-ghazals | null |
._tum-apnaa-ranj-o-gam-apnii-pareshaanii-mujhe-de-do-sahir-ludhianvi-ghazals | null |
._aae-hain-miir-kaafir-ho-kar-khudaa-ke-ghar-men-mir-taqi-mir-ghazals | null |
Subsets and Splits